stanford-oval/wikipedia huggingface dataset:
เอกาทศรุทร

เอกาทศรุทร
เอกาทศรุทร (สันสกฤต: एकादशरुद्र, อักษรโรมัน: Ēkādaśarudra) คืออวตารสิบเอ็ดปางของพระรุทร ทั้งหมดเป็นส่วนหนึ่งของคณะตรีทศเทพในศาสนาพราหมณ์ บางครั้งถือว่าเป็นกลุ่มเดียวกับพระมารุต บางครั้งก็ถือว่าเป็นเทพคนละกลุ่ม
ในวามนปุราณะระบุว่า เอกาทศรุทรเป็นโอรสของพระกัศยปและพระแม่อทิติ ส่วนกลุ่มมารุตคือโอรส 49 องค์ของพระแม่ทิติและเป็นบริวารของพระอินทร์
รายพระนาม

พระราชพงศาวดาร ฉบับพันจันทนุมาศ (เจิม) ระบุว่าได้แก่ พระพรหม พระวิษณุ พระอิศวร พระพาย พระพิรุณ พระเพลิง พระยม พระไพสพ พระอินทร์ พระจันทร์ และพระอาทิตย์
เทศบาลเมืองแพร่

บทความนี้เกี่ยวกับเทศบาลเมือง สำหรับความหมายอื่น ดูที่ แพร่ (แก้ความกำกวม)
| เทศบาลเมืองแพร่ |
| --- | --- |
เทศบาลเมือง
 จากบนไปล่างและซ้ายไปขวา: คุ้มเจ้าหลวง คุ้มวงศ์บุรี วัดจอมสวรรค์ วัดหลวง และวัดหัวข่วง
   ตรา
คำขวัญ: เทศบาลเมืองแพร่ เมืองน่าอยู่ เชิดชูการศึกษา ก้าวหน้าศิลปวัฒนธรรมและการท่องเที่ยว ไม่ยุ่งเกี่ยวกับยาเสพติด สิ่งแวดล้อมไม่เป็นพิษ ส่งเสริมเศรษฐกิจชุมชน
ทม.แพร่ที่ตั้งของเทศบาลเมืองแพร่ในจังหวัดแพร่
พิกัด: 18°8′43″N 100°8′31″E﻿ / ﻿18.14528°N 100.14194°E﻿ / 18.14528; 100.14194
ประเทศ:  ไทย
จังหวัด: แพร่
อำเภอ: เมืองแพร่
การปกครอง
 • นายกเทศมนตรี: โชคชัย พนมขวัญ
พื้นที่
 • ทั้งหมด: 9 ตร.กม. (3 ตร.ไมล์)
ความสูง: 159 เมตร (522 ฟุต)
ประชากร (2567)
 • ทั้งหมด: 13,716 คน
 • ความหนาแน่น: 1,756.67 คน/ตร.กม. (4,549.8 คน/ตร.ไมล์)
รหัส อปท.: 04540102
ที่อยู่ สำนักงาน: เลขที่ 12 ถนนไชยบูรณ์ ตำบลในเวียง อำเภอเมืองแพร่ จังหวัดแพร่
โทรศัพท์: 0 5451 1060
โทรสาร: 0 5451 1555
เว็บไซต์: www.phraecity.go.th
 ส่วนหนึ่งของสารานุกรมประเทศไทย
แพร่ เป็นเทศบาลเมืองที่ตั้งอยู่ในอำเภอเมืองแพร่ จังหวัดแพร่ มีพื้นที่ 9 ตารางกิโลเมตร ครอบคลุมตำบลในเวียงทั้งตำบล มีประชากรในปี พ.ศ. 2567 จำนวน 13,716 คน ภายในเขตเทศบาลเป็นที่ตั้งของหน่วยงานการบริหาร เช่น เป็นที่ตั้งศาลากลางจังหวัดแพร่ รวมไปถึงสถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดแพร่
ประวัติ

เมืองแพร่เป็นเมืองโบราณสร้างมาช้านานแล้วตั้งแต่อดีตกาล แต่ยังไม่ปรากฏหลักฐานแน่ชัดว่าสร้างขึ้นในสมัยใดและใครเป็นผู้สร้าง เมืองแพร่เป็นเมืองที่ไม่มีประวัติของตนเองหรือจารึกไว้ในที่ใด ๆ โดยเฉพาะ นอกจากปรากฏในตำนานพงศาวดาร และจารึกของเมืองอื่น ๆ บ้างเพียงเล็กน้อย เช่น หลักฐานจากตำนานเมืองเหนือ พงศาวดารโยนก และศิลาจารึกพ่อขุนรามคำแหง  เมืองแพร่น่าจะสร้างยุคเดียวกันกับกรุงสุโขทัย เชียงใหม่ ลำพูน พะเยา น่าน ซึ่งบ้านเมืองของเมืองแพร่ ในยุคนั้นคงไม่กว้างขวางและมีผู้คนมากมายเหมือนปัจจุบัน เมืองแพร่มีชื่อเรียกกันหลายอย่าง ตำนานเมืองเหนือเรียกว่า "พลนคร" หรือ "เมืองพล"
เมื่อวันที่ 25 มีนาคม พ.ศ. 2478 พื้นที่ตำบลในเวียง อำเภอเมืองแพร่ จังหวัดแพร่ ได้รับการจัดตั้งให้เป็น "เทศบาลเมืองแพร่"
ภูมิศาสตร์ > ที่ตั้งและอาณาเขต

เมืองแพร่ตั้งอยู่ริมฝั่งตะวันออกของแม่น้ำยม มีความสูงจากระดับน้ำทะเล 159 เมตร (522 ฟุต) มีทิวเขาขนาบข้างตัวเมือง ได้แก่ ทิวเขาพลึง หรือเทือกเขาผีปันน้ำตะวันออก มีความสูงประมาณ 800 เมตร (2,600 ฟุต) จากระดับน้ำทะเล ในขณะที่เทือกเขาผีปันน้ำตะวันตกมีความสูงประมาณ 500 เมตร (1,600 ฟุต) จากระดับน้ำทะเล เมืองแพร่มีอาณาเขตติดต่อกับองค์กรปกครองส่วนท้องถิ่นข้างเคียง ดังนี้
ทิศเหนือ ติดต่อกับเทศบาลตำบลทุ่งกวาว อำเภอเมืองแพร่ จังหวัดแพร่
ทิศใต้ ติดต่อกับองค์การบริหารส่วนตำบลนาจักร และเทศบาลตำบลป่าแมต อำเภอเมืองแพร่ จังหวัดแพร่
ทิศตะวันออก ติดต่อกับองค์การบริหารส่วนตำบลเหมืองหม้อ อำเภอเมืองแพร่ จังหวัดแพร่
ทิศตะวันตก ติดต่อกับเทศบาลตำบลป่าแมต อำเภอเมืองแพร่ จังหวัดแพร่
ภูมิศาสตร์ > ภูมิอากาศ

| ข้อมูลภูมิอากาศของเทศบาลเมืองแพร่> เดือน | ข้อมูลภูมิอากาศของเทศบาลเมืองแพร่> ม.ค. | ข้อมูลภูมิอากาศของเทศบาลเมืองแพร่> ก.พ. | ข้อมูลภูมิอากาศของเทศบาลเมืองแพร่> มี.ค. | ข้อมูลภูมิอากาศของเทศบาลเมืองแพร่> เม.ย. | ข้อมูลภูมิอากาศของเทศบาลเมืองแพร่> พ.ค. | ข้อมูลภูมิอากาศของเทศบาลเมืองแพร่> มิ.ย. | ข้อมูลภูมิอากาศของเทศบาลเมืองแพร่> ก.ค. | ข้อมูลภูมิอากาศของเทศบาลเมืองแพร่> ส.ค. | ข้อมูลภูมิอากาศของเทศบาลเมืองแพร่> ก.ย. | ข้อมูลภูมิอากาศของเทศบาลเมืองแพร่> ต.ค. | ข้อมูลภูมิอากาศของเทศบาลเมืองแพร่> พ.ย. | ข้อมูลภูมิอากาศของเทศบาลเมืองแพร่> ธ.ค. | ข้อมูลภูมิอากาศของเทศบาลเมืองแพร่> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 35.6 (96.1) | 38.5 (101.3) | 41.0 (105.8) | 43.6 (110.5) | 43.2 (109.8) | 38.2 (100.8) | 39.2 (102.6) | 37.5 (99.5) | 35.8 (96.4) | 35.0 (95) | 35.1 (95.2) | 35.9 (96.6) | 43.6 (110.5) |
| อุณหภูมิสูงสุดเฉลี่ย °C (°F) | 30.7 (87.3) | 33.4 (92.1) | 36.0 (96.8) | 37.3 (99.1) | 35.1 (95.2) | 33.1 (91.6) | 32.4 (90.3) | 31.9 (89.4) | 32.0 (89.6) | 31.9 (89.4) | 31.1 (88) | 29.9 (85.8) | 32.9 (91.22) |
| อุณหภูมิเฉลี่ยแต่ละวัน °C (°F) | 21.9 (71.4) | 24.3 (75.7) | 28.0 (82.4) | 30.3 (86.5) | 29.3 (84.7) | 28.3 (82.9) | 27.8 (82) | 27.5 (81.5) | 27.2 (81) | 26.7 (80.1) | 24.3 (75.7) | 21.6 (70.9) | 26.43 (79.58) |
| อุณหภูมิต่ำสุดเฉลี่ย  °C (°F) | 14.4 (57.9) | 16.6 (61.9) | 20.2 (68.4) | 23.4 (74.1) | 24.0 (75.2) | 23.9 (75) | 23.7 (74.7) | 23.6 (74.5) | 23.3 (73.9) | 22.3 (72.1) | 19.1 (66.4) | 15.1 (59.2) | 20.8 (69.44) |
| อุณหภูมิต่ำสุดที่เคยบันทึก °C (°F) | 4.6 (40.3) | 8.9 (48) | 9.8 (49.6) | 15.5 (59.9) | 16.1 (61) | 20.0 (68) | 19.6 (67.3) | 20.3 (68.5) | 18.5 (65.3) | 14.5 (58.1) | 8.8 (47.8) | 5.0 (41) | 4.6 (40.3) |
| หยาดน้ำฟ้า มม (นิ้ว) | 7 (0.28) | 5 (0.2) | 21 (0.83) | 72 (2.83) | 179 (7.05) | 122 (4.8) | 144 (5.67) | 233 (9.17) | 191 (7.52) | 97 (3.82) | 21 (0.83) | 3 (0.12) | 1,095 (43.11) |
| วันที่มีหยาดน้ำฟ้าโดยเฉลี่ย (≥ 1.0 mm) | 1 | 1 | 2 | 5 | 12 | 12 | 14 | 16 | 14 | 8 | 2 | 1 | 88 |
แหล่งที่มา: NOAA
เขตการปกครอง

เทศบาลเมืองแพร่แบ่งออกเป็น 18 ชุมชน ดังนี้
ชุมชนวัดหลวง
ชุมชนพงษ์สุนันท์
ชุมชนพระนอน
ชุมชนศรีบุญเรือง
ชุมชนหัวข่วง
ชุมชนศรีชุม
ชุมชนน้ำคือ
ชุมชนสระบ่อแก้ว
ชุมชนบ้านใหม่สวรรคนิเวศ
ชุมชนเพชรรัตน์
ชุมชนชัยมงคล
ชุมชนเหมืองแดง
ชุมชนเหมืองหิตพัฒนา
ชุมชนเหมืองหิต-ต้นธง
ชุมชนทุ่งต้อม
ชุมชนร่องซ้อ
ชุมชนเชตะวัน
ชุมชนพระร่วง
ประชากร

จำนวนประชาชนในเขตเทศบาลเมืองแพร่ ณ เดือนธันวาคม พ.ศ. 2567 มีจำนวน 13,716 คน แยกเป็นชาย 6,303 คน หญิง 7,413 คน ความหนาแน่นของประชากร 1,905 คนต่อตารางกิโลเมตร จำนวนบ้าน 8,599 หลังคาเรือน
โครงสร้างพื้นฐาน > การขนส่ง

ถนนสายหลักที่ผ่านตัวเมืองแพร่ คือ ถนนยันตรกิจโกศล หรือทางหลวงแผ่นดินหมายเลข 101 ส่วนการขนส่งทางอากาศ เมืองแพร่มีท่าอากาศยาน 1 แห่ง คือ ท่าอากาศยานแพร่ ซึ่งเป็นท่าอากาศยานขนาดเล็ก ตั้งอยู่นอกเขตเทศบาลไปทางทิศตะวันออก (ตำบลเหมืองหม้อ)
การศึกษา

สถานศึกษาในเขตเทศบาลเมืองแพร่ มีดังนี้
| --- | --- |
 สังกัดเทศบาลเมืองแพร่ โรงเรียนเทศบาลวัดสวรรคนิเวศ  โรงเรียนเทศบาลวัดชัยมงคล  โรงเรียนเทศบาลวัดหัวข่วง  โรงเรียนเทศบาลวัดเหมืองแดง  โรงเรียนสาธิตเทศบาลบ้านเชตวัน สังกัดสำนักงานคณะกรรมการการศึกษาขั้นพื้นฐาน โรงเรียนอนุบาลแพร่  โรงเรียนบ้านในเวียง  โรงเรียนวัดเมธังกราวาส (เทศรัฐราษฎร์นุกูล)  โรงเรียนพิริยาลัยจังหวัดแพร่  โรงเรียนนารีรัตน์จังหวัดแพร่:  สำนักงานคณะกรรมการการอาชีวศึกษา วิทยาลัยอาชีวศึกษาแพร่  วิทยาลัยเทคนิคแพร่ สังกัดสำนักงานคณะกรรมการส่งเสริมการศึกษาเอกชน โรงเรียนเทพพิทักษ์วิทยา
สาธารณสุข

มีสถานพยาบาลของรัฐจำนวน 1 แห่ง คือ โรงพยาบาลแพร่ และโรงพยาบาลเอกชน จำนวน 2 แห่ง คือ โรงพยาบาลแพร่คริสเตียน และโรงพยาบาลแพร่-ราม
แหล่งข้อมูลอื่น

เว็บไซต์เทศบาลเมืองแพร่ เก็บถาวร 2011-09-03 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดแพร่ |
| --- | --- | --- |
| เทศบาลเมือง |  แพร่  |  |
| เทศบาลตำบล |  ช่อแฮ  เด่นชัย  ทุ่งกวาว  ทุ่งโฮ้ง  บ้านถิ่น  บ้านปิน  บ้านเวียง  ปงป่าหวาย  ปากกาง  ป่าแมต  แม่คำมี  แม่จั๊วะ  แม่ปาน  แม่ลานนา  แม่หล่าย  ร้องกวาง  วังชิ้น  วังหงส์  เวียงต้า  สวนเขื่อน  สอง  สูงเม่น  หนองม่วงไข่  ห้วยหม้าย  ห้วยอ้อ  |  |
| องค์การบริหารส่วนตำบล |  กาญจนา  ดอนมูล  เด่นชัย  แดนชุมพล  ต้าผามอก  ตำหนักธรรม  เตาปูน  ท่าข้าม  ทุ่งแค้ว  ทุ่งน้าว  ทุ่งแล้ง  ไทรย้อย  นาจักร  นาพูน  น้ำชำ  น้ำรัด  น้ำเลา  บ่อเหล็กลอง  บ้านกลาง  บ้านกวาง  บ้านกาศ  บ้านปง  บ้านปิน  บ้านหนุน  บ้านเหล่า  ป่าแดง  ป่าสัก  ไผ่โทน  พระหลวง  แม่เกิ๋ง  แม่คำมี  แม่จั๊วะ  แม่ทราย  แม่ป้าก  แม่พุง  แม่ยม  แม่ยางตาล  แม่ยางร้อง  แม่ยางฮ่อ  ร้องกวาง  ร่องกาศ  ร่องฟอง  วังชิ้น  วังธง  วังหลวง  เวียงทอง  สบสาย  สรอย  สะเอียบ  สูงเม่น  ห้วยม้า  ห้วยโรง  ห้วยไร่  หัวทุ่ง  หัวฝาย  หัวเมือง  เหมืองหม้อ  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางคูรัด  บางคูวัด  บางพลับ  บางมูลนาก  บางแม่นาง  บางระจัน  บางรักพัฒนา  บางเลน  บางศรีเมือง  บางใหญ่  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พันท้ายนรสิงห์  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  เสาธงหิน  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
รัฐมนตรีช่วยว่าการกระทรวงพาณิชย์ของไทย

| รัฐมนตรีช่วยว่าการ กระทรวงพาณิชย์ |
| --- | --- |
ตรากระทรวง
ผู้ดำรงตำแหน่งคนปัจจุบัน นภินทร ศรีสรรพางค์  ตั้งแต่ 1 กันยายน พ.ศ. 2566 สุชาติ ชมกลิ่น ตั้งแต่ 27 เมษายน พ.ศ. 2567
กระทรวงพาณิชย์
สมาชิกของ: คณะรัฐมนตรี
รายงานต่อ: นายกรัฐมนตรี และ รัฐมนตรีว่าการกระทรวงพาณิชย์
ผู้เสนอชื่อ: นายกรัฐมนตรี
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: หลวงชำนาญนิติเกษตร
สถาปนา: 26 กันยายน พ.ศ. 2484
เว็บไซต์: MOC.go.th
รายนามรัฐมนตรีช่วยว่าการกระทรวงพาณิชย์
ดูเพิ่ม

รัฐมนตรีว่าการกระทรวงพาณิชย์ของไทย
| ด ค กตำแหน่งในคณะรัฐมนตรีไทย |
| --- | --- | --- |
| หัวหน้ารัฐบาล |  นายกรัฐมนตรี  รองนายกรัฐมนตรี  |  |
| รัฐมนตรีว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงการอุดมศึกษา วิทยาศาสตร์ วิจัยและนวัตกรรม  กระทรวงเกษตรและสหกรณ์  กระทรวงคมนาคม  กระทรวงดิจิทัลเพื่อเศรษฐกิจและสังคม  กระทรวงทรัพยากรธรรมชาติและสิ่งแวดล้อม  กระทรวงพลังงาน  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  สำนักนายกรัฐมนตรี  |  |
| รัฐมนตรีช่วยว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงเกษตรและสหกรณ์  กระทรวงคมนาคม  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  |  |
| ตำแหน่งในอดีต |  รัฐมนตรีลอย  ทบวงมหาวิทยาลัย  กระทรวงพัฒนาการแห่งชาติ  กระทรวงวิทยาศาสตร์และเทคโนโลยี  กระทรวงวัง  |  |
ทนาย-เดือด

| ทนาย-เดือด |
| --- | --- |
เค้าโครงจาก: ละครซีรีส์เกาหลีเรื่องทนายสายเดือด
กำกับโดย: ปรีดาภรณ์ บัวตูม
แสดงนำ: ฐานัฐพ์ โล่ห์คุณสมบัติ ทิพนารี วีรวัฒโนดม ปนัดดา วงศ์ผู้ดี นภัสรัญชน์ มิตรธีรโรจน์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 16
การผลิต
บริษัทผู้ผลิต: ทรูซีเจครีเอชั่นส์
ออกอากาศ
สถานีโทรทัศน์: ทรูเอเชียนมอร์
ออกอากาศ: 17 พฤษภาคม 2567 (2567-05-17) – 6 กรกฎาคม 2567 (2567-07-06)
ทนาย-เดือด (อังกฤษ: LAW-LESS) เป็นละครโทรทัศน์ไทยปี 2567 ที่ดัดแปลงจากละครซีรีส์เกาหลีเรื่องทนายสายเดือด จากการกำกับของปรีดาภรณ์ บัวตูม นำแสดงโดยฐานัฐพ์ โล่ห์คุณสมบัติ, ทิพนารี วีรวัฒโนดม, ปนัดดา วงศ์ผู้ดี และนภัสรัญชน์ มิตรธีรโรจน์ ออกอากาศทุกวันศุกร์และเสาร์ เวลา 20.00 น. (เวลามาตรฐานไทย) ระหว่างวันที่ 17 พฤษภาคม ถึง 6 กรกฎาคม 2567
เนื้อเรื่อง

ทนาย-เดือด เรื่องราวของ บริพัตร (ลี ฐานัฐพ์) ทนายหนุ่มมาดกวนที่ถูกเลี้ยงดูจาก เปรม (นง ทนงศักดิ์) ลุงแท้ ๆ ของเขาซึ่งเป็นเจ้าของค่ายมวยและนักเลงผู้ทรงอิทธิพล โดยบริพัตรทำงานให้กับพวกนักเลงอันธพาลจนได้รับฉายาว่า ทนายมาเฟีย ที่ต้องเดินทางกลับไปยัง ตุลาคาม บ้านเกิดของเขาเพื่อสืบหาความจริงเบื้องหลังการตายของ ชวนันท์ (ทราย เจริญปุระ) แม่ของเขาที่เป็นทนายความผู้มีอุดมการณ์และรักความยุติธรรมโดยเปิดสำนักงานทนายความขึ้นในเมือง
ทำให้เขาได้เจอกับ พราวชนก (น้ำตาล ทิพนารี) ทนายความสาวฝีมือดีลูกสาวของ กิตติ (ปลาย ปรเมศร์) เจ้าของร้านถ่ายรูปและ หฤทัย (แอ้ม ศิรประภา) เพื่อนรักของ ชาลินี (บุ๋ม ปนัดดา) ผู้พิพากษาคนดังประจำเมืองตุลาคามและชวนันท์ซึ่งหายตัวไป ที่มีเหตุให้ต้องเดินทางกลับมายังเมืองตุลาคาม ซึ่งพราวชนกเคยประชันฝีมือและฝีปากกับบริพัตรมาแล้วในศาล นอกจากนี้พราวชนกยังเป็นนักเรียนทุนของมูลนิธิชาลินีที่มี ปรางทิพย์ (เง็ก กัลยา) เลขาส่วนตัวของชาลินีเป็นผู้ดูแลทำให้พราวชนกรักและศรัทธาในตัวของชาลินีเป็นอย่างมาก
บริพัตรจึงบังคับให้พราวชนกมาทำงานกับเขาและร่วมกันหาหลักฐานที่เกี่ยวข้องกับการตายของชวนันท์และการหายตัวไปของหฤทัยจึงทำให้รู้ว่าเรื่องทั้งหมดเกี่ยวข้องกับชาลินีโดยมี โอฬาร (ตั๊ก นภัสรัญชน์) นายกของเมืองซึ่งเป็นคนสนิทของชาลินีเป็นคนจัดการ ทำให้มุมมองของพราวชนกที่มีต่อชาลินีเปลี่ยนไป ทั้งคู่จึงได้ส่งต่อหลักฐานทั้งหมดให้กับ อัยการอาณัติ (ติ๊ก กิตติพันธ์) อัยการจากส่วนกลางเป็นคนจัดการ
นักแสดง

| นักแสดงหลัก> นักแสดง | นักแสดงหลัก> รับบท | นักแสดงหลัก> ข้อมูลตัวละคร |
| --- | --- | --- |
| ฐานัฐพ์ โล่ห์คุณสมบัติ | บริพัตร (วิน) | ทนายความหนุ่มมาดกวนเจ้าของฉายา ทนายมาเฟีย ที่ต้องเดินทางกลับมายังตุลาคามบ้านเกิดเพื่อสืบหาผู้อยู่เบื้องหลังการตายของแม่ |
| ทิพนารี วีรวัฒโนดม | พราวชนก (พราว) | ทนายความสาวผู้มีอุดมการณ์และรักความยุติธรรมกลับมายังตุลาคาม ทำให้เธอได้ช่วยเหลือบริพัตรในการสืบหาผู้อยู่เบื้องหลังการตายของแม่ของเขา รวมถึงสืบหาการหายตัวไปของแม่ของเธอ |
| ปนัดดา วงศ์ผู้ดี | ชาลินี | ผู้พิพากษาชื่อดังประจำเมืองตุลาคามเป็นที่รักของประชาชนแต่เบื้องหลังคือผู้สั่งการในเหตุการณ์ทั้งหมด |
| นภัสรัญชน์ มิตรธีรโรจน์ | โอฬาร | นายกของเมืองตุลาคามและเจ้าของบริษัทโอฬารกรุ๊ป เป็นคนสนิทของชาลินี ขึ้นมามีอำนาจภายในเมืองแทนกำนันชดพ่อของชาลินีที่ตายไป รับคำสั่งจากชาลินีในการจัดการเสี้ยนหนาม |
นักแสดงสมทบ
| ปรเมศร์ น้อยอ่ำ | กิตติ | สามีของหฤทัยและพ่อของพราวชนก เป็นเจ้าของร้านถ่ายรูปเก่าแก่ภายในเมือง ยังคงเฝ้ารอการกลับมาของหฤทัยอยู่เสมอ |
| กัลยา เลิศเกษมทรัพย์ | ปรางทิพย์ | เลขาส่วนตัวของชาลินี รู้ตื้นลึกหนาบางของชาลินีและโอฬารเป็นอย่างดี เห็นแก่ประโยชน์ส่วนตน เป็นคนพูดตรงไม่ไว้หน้าใคร หวังผลักดันลูกสาวอย่าง เอริกา ให้ขึ้นมามีอำนาจเหมือนกับชาลินี |
| ภัทรพล กันตพจน์ | ชิน | ลูกน้องของโอฬาร ที่จะฆ่าบริพัตร |
| กิตติพงษ์ ปลื้มปรีดาพร | คม | ลูกน้องของโอฬาร ที่จะฆ่าบริพัตร |
| กิตติพันธ์ พุ่มสุโข | อาณัติ | อัยการจากส่วนกลางที่ทำคดีของชาลินี |
| ลาภิสรา อินทรสูต | เอริกา | อัยการซึ่งเป็นลูกสาวของปรางทิพย์ ที่ผู้เป็นแม่ผลักดันหวังจะให้เป็นใหญ่เหมือนกับชาลินี |
| ทนงศักดิ์ ศุภการ | ลุงเปรม | ลุงแท้ ๆ ของบริพัตรเป็นเจ้าของค่ายมวยและนักเลงผู้ทรงอิทธิพล |
นักแสดงรับเชิญ
| ทราย เจริญปุระ | ชวนันท์ | แม่ของบริพัตร เป็นทนายที่มีอุดมการณ์ความยุติธรรม ถูกฆ่าตายตามคำสั่งของชาลินี |
คาเฟ่เลิฟ กฎหมายรัก

| คาเฟ่เลิฟ กฎหมายรัก |
| --- | --- |

ฮันกึล: 법대로 사랑하라
ความหมายตามตัวอักษร: Love According to the Law
อาร์อาร์: Beopdaero Saranghara 
 
ประเภท:   Legal  Romance 
เค้าโครงจาก: Love According to the Law โดย Noh Seung-ah
เขียนโดย: Im Ji-eun
กำกับโดย: Lee Eun-jin
แสดงนำ: Lee Seung-gi Lee Se-young
ดนตรีโดย: Gaemi
ประเทศแหล่งกำเนิด: South Korea
ภาษาต้นฉบับ: Korean
จำนวนตอน: 16
การผลิต
ผู้อำนวยการผลิต: Kim Sang-hwi (KBS)
ผู้อำนวยการสร้าง: Ahn Hyeong-jo Kim Hwan-cheol Jeong Ho-seok
บริษัทผู้ผลิต:   Jidam Media  Higround 
ออกอากาศ
เครือข่าย: KBS2
ออกอากาศ: 5 กันยายน ค.ศ. 2022 (2022-09-05) – 25 ตุลาคม ค.ศ. 2022 (2022-10-25)
คาเฟ่เลิฟ กฎหมายรัก (เกาหลี: 밥대로 사랑하라) เป็นซีรีส์ทางโทรทัศน์ของเกาหลีใต้ที่นำแสดงโดยอี ซึง-กี และอี เซ-ย็อง ออกอากาศทางช่อง KBS2 ตั้งแต่วันที่ 5 กันยายน ถึง 25 ตุลาคม 2022 ออกอากาศทุกวันจันทร์และวันอังคาร เวลา 21:50 น. (เวลามาตรฐานเกาหลี) จำนวน 16 ตอน
เรื่องย่อ

คาเฟ่เลิฟ กฎหมายรัก บอกเล่าเรื่องราวความรักของ คิม ช็อง-โฮ (อี ซึง-กี) อดีตอัยการที่รู้จักกันในชื่อ Monster Genius และ คิม ยู-รี (อี เซ-ย็อง) ทนายความสาวสวยที่มีบุคลิกแปลกแยก
นักแสดง > นักแสดงหลัก

อี ซึง-กี รับบท คิม ช็อง-โฮ
อี เซ-ย็อง รับบท คิม ยู-รี
พระกัศยป

| พระกัศยป |
| --- | --- |
ส่วนหนึ่งของ สัปตฤษี
รูปเหมือนที่รัฐอานธรประเทศ
ชื่อในDevanagari: कश्यप
ส่วนเกี่ยวข้อง: มหาฤษี
ข้อมูลส่วนบุคคล
คู่ครอง: พระแม่อทิติ, พระแม่ทิติ, พระแม่กัทรุ, พระแม่ทนุ, Arishta, Surasa, Surabhi, Vinata, Tamra, Krodhavasha, Ira, Yamini, Kastha, Timi, Patangi, Sarama, Vishwa and Muni
บุตร - ธิดา: ทวาทศาทิตย์, เอกาทศรุทร, วสุ, แทตย์, มรุต, ทานพ, นาค, พระแม่มนสสา, อิรวดี, คนธรรพ์, พระอรุณ, ครุฑ, อัปสร, ฯลฯ
บิดา-มารดา: พระมรีจิ (บิดา) กลา (มารดา)
ในฤคเวท พระกัศยป (สันสกฤต: कश्यप) เป็นหนึ่งในสัปตฤษี ถือเป็นฤๅษีที่เก่าแก่และเป็นที่นับถือมากที่สุดตามคัมภีร์พฤหทารัณยโกปนิษัท
นอกจากนี้ ชื่อ กัศยป หรือ กัสสปะ ยังเป็นชื่อบุคคลที่พบแพร่หลายในคัมภีร์ทั้งฮินดูและพุทธสมัยโบราณ
ปฏิกิริยารีดอกซ์

ปฏิกิริยารีดอกซ์
รีดักชัน

	ตัวออกซิเดนต์ + e- ⟶ ผลิตภัณฑ์

	(ได้รับอิเล็กตรอน; จำนวนออกซิเดชันลดลง)



	ออกซิเดชัน

	ตัวรีดักชัน ⟶ ผลิตภัณฑ์ + e-

	(สูญเสียอิเล็กตรอน; จำนวนออกซิเดชันเพิ่มขึ้น)
ปฏิกิริยารีดอกซ์แบ่งได้เป็น 2 ส่วนคือปฏิกิริยารีดักชัน (reduction) และปฏิกิริยาออกซิเดชัน (oxidation)
ปฏิกิริยารีดอกซ์ เป็นปฏิกิริยาเกี่ยวกับการรับส่งอิเล็กตรอน แบ่งได้เป็น 2 ครึ่งปฏิกิริยาคือปฏิกิริยาออกซิเดชัน เป็นปฏิกิริยาที่เสียอิเล็กตรอน และปฏิกิริยารีดักชัน เป็นปฏิกิริยาที่รับอิเล็กตรอน
ปฏิกิริยารีดอกซ์ของสารอินทรีย์ในสิ่งมีชีวิต

ไม่ต่างจากสารอนินทรีย์ เพียงแต่ปฏิกิริยาออกซิเดชั่นในสิ่งมีชีวิตจะเกี่ยวข้องกับปฏิกิริยาดีไฮโดรจีเนชั่น (dehydrogenation reaction) โดยสารอินทรีย์ที่เป็นตัวให้อิเล็กตรอน (reduced form) จะมีไฮโดรเจนมากกว่าออกซิเจน ส่วนสารอินทรีย์ที่เป็นตัวรับอิเล็กตรอน (oxidized form) จะมีออกซิเจนมากกว่าไฮโดรเจน ทั้งนี้การเคลื่อนย้ายอิเล็กตรอนจากสารประกอบหนึ่งไปยังสารประกอบหนึ่ง เกิดได้ 4 แบบ คือ
เคลื่อนย้ายในรูปอิเล็กตรอนโดยตรง
เคลื่อนย้ายในรูปอะตอมไฮโดรเจน เพราะอะตอมไฮโดรเจนประกอบด้วย H+ และ e-
เคลื่อนย้ายในรูปไฮไดรด์ ไอออน (hydride ion, :H-) ซึ่งมีอิเล็กตรอน 2 ตัว
เคลื่อนย้ายในรูปของออกซิเจน ในกรณีที่ออกซิเจนรวมอยู่เป็นส่วนหนึ่งของสารอินทรีย์ เช่นการเปลี่ยนไฮโดรคาร์บอนเป็นแอลกอฮอล์
คู่ทนายต่างขั้ว

| คู่ทนายต่างขั้ว |
| --- | --- |

ฮันกึล: 리갈하이
 
แนว: ละครกฎหมาย สุขนาฏกรรม
พัฒนาโดย: เจทีบีซี
บทประพันธ์: พัก ซ็อง-จิน
กำกับโดย: คิม จ็อง-ฮย็อน
แสดงนำ: จิน กู ซอ อึน-ซู ยุน พัก
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้จัดละคร: โช จุน-ฮย็อง
ควบคุมงานสร้าง: ควัก ฮง-ซุก โอ ซ็อง-มิน
ความยาวตอน: 70 นาที
บริษัทผู้ผลิต: GnG Production [ko]
ออกอากาศ
สถานีโทรทัศน์: เจทีบีซี
ออกอากาศ: 8 กุมภาพันธ์ ค.ศ. 2019 (2019-02-08) – 30 มีนาคม ค.ศ. 2019 (2019-03-30)
ละครที่เกี่ยวข้อง
ทนายบ้าหน้าเงิน
คู่ทนายต่างขั้ว (เกาหลี: 리갈하이) เป็นละครโทรทัศน์เกาหลีใต้ปี 2019 นำแสดงโดย จิน กู, ซอ อึน-ซู และยุน พัก เป็นการรีเมคจากละครโทรทัศน์ญี่ปุ่นชื่อเดียวกันที่ได้รับรางวัลในปี 2012 ออกอากาศทางช่องเจทีบีซี ระหว่างวันที่ 8 กุมภาพันธ์ – 30 มีนาคม 2019
เรื่องย่อ

ซีรีส์เรื่องนี้เล่าเรื่องราวของทนายความสองคนที่ต่างสไตล์กันอย่างสุดขั้ว ซึ่งต้องมาร่วมงานกันเพื่อพิสูจน์ความบริสุทธิ์ให้กับลูกความของพวกเขา
นักแสดง > ตัวละครหลัก

จิน กู แสดงเป็น โก แท-ริม, ทนายความผู้หยิ่งยโส แต่มีอัตราความสำเร็จในคดี 100%
ชเว ซึง-ฮุน แสดงเป็น โก แท-ริม (วัยรุ่น)
ซอ อึน-ซู แสดงเป็น ซอ แจ-อิน, ทนายความรุ่นใหม่ไฟแรง ที่มีความมุ่งมั่นที่จะช่วยเหลือผู้ที่ตกเป็นเหยื่อ และยึดมั่นในความยุติธรรมเสมอ
โปรุส ศึกรบสองราชันย์

| โปรุส ศึกรบสองราชันย์ |
| --- | --- |
ภาพละครฉบับภาษาไทย ในขณะที่ใช้ชื่อว่า ศึกสองราชันย์ โปรุส VS อเล็กซานเดอร์
ประเภท: ประวัติศาสตร์, ละครโทรทัศน์
สร้างโดย: สิทธัตถะ กุมาร เทวรี
เขียนโดย: สิทธัตถะ กุมาร เทวรี
กำกับโดย: สิทธัตถะ กุมาร เทวรี
แสดงนำ: ลักช์ ลาลวานี,  โรหิต ปุโรหิต  รตี ปันเดย์  อทิตยา เรทิจ  สุหนี ธันกี
ผู้ประพันธ์เพลง: ซันกี หันติปุระ สิทธัตถะ หันติปุระ สุริยราช กามาล เลนิน นันทิ ราชู สิงห์
ประเทศแหล่งกำเนิด:  อินเดีย
ภาษาต้นฉบับ: ฮินดี
จำนวนฤดูกาล: 1
จำนวนตอน: 260
การผลิต
ผู้อำนวยการสร้าง: สิทธัตถะ กุมาร เทวรี ราหุล กุมาร เทวรี กายาตรี กิลล์ เทวรี
สถานที่ถ่ายทำ: อัมเบอร์กาออน , ประเทศไทย
ผู้กำกับภาพ: กบิล ลัล
ผู้ลำดับภาพ: ชนก เจาหาน อนิล ไวษยะ
กล้อง: Multi-camera
ความยาวตอน: 60 นาที
บริษัทผู้ผลิต: One Life Studios (under Swastik Productions)
งบประมาณ: ₹500 crore (77,525,000 USD)
ออกอากาศ
เครือข่าย: Sony Entertainment Television
ออกอากาศ: 27 พฤศจิกายน ค.ศ. 2017 (2017-11-27) (อินเดีย) 5 กุมภาพันธ์ ค.ศ. 2018 (2018-02-05) (ไทย)
ศึกสองราชันย์ โปรุส VS อเล็กซานเดอร์ หรือชื่อใหม่ว่า โปรุส ศึกสองราชันย์ (อังกฤษ: Porus VS Alexander หรือ Porus, ละครเรื่องนี้มีชื่ออย่างไม่เป็นทางการก่อนออกอากาศว่า โปรุส มหาสงครามถล่มชมพูทวีป หรือ โปรุส ศึกรบสองราชันย์) ละครโทรทัศน์ฟอร์มยักษ์แห่งปี ค.ศ. 2017 จากประเทศอินเดียที่ใช้ทุนสร้างมหาศาลกล่าวถึงพระราชประวัติของพระเจ้าปอโรสและพระเจ้าอเล็กซานเดอร์มหาราช โดยมีจุดสำคัญอยู่ที่สงครามครั้งสุดท้ายในพระชนม์ชีพของพระเจ้าอเล็กซานเดอร์มหาราช ที่ยกทัพไปสู้กับพระเจ้าปอโรสแห่งเปารวะ นำแสดงโดย ลักช์ ลาลวานี, โรหิต ปุโรหิต, รตี ปันเดย์, อทิตยา เรทิจ, สุหนี ธันกี ออกอากาศในประเทศไทยทางช่องเวิร์คพอยท์เป็นครั้งแรก ทุกวันจันทร์ – วันพฤหัสบดี เวลา 21:45 - 22:30 น. และวันศุกร์ เวลา 22:00 - 22:30 น. เริ่มออกอากาศตอนแรกวันจันทร์ที่ 5 กุมภาพันธ์ พ.ศ. 2561
เนื้อเรื่องย่อ > เรื่องของอเล็กซานเดอร์ - อาณาจักรกรีก

เมืองมาซิโดเนีย ปกครองโดยพระเจ้าฟิลิปส์ที่ 2 แห่งมาซิโดเนีย ผู้กระหายสงคราม การไล่ล่าอาณานิคม ราชินีโอลิมเปียส ราชินีผู้ได้มาจากการชนะสงคราม พระนางเกลียดชังฟิลิปส์ และไม่ต้องการให้สายเลือดชั่วของฟิลิปส์มาอยู่ในตัวลูกของพระนาง ต่อมาราชินีโอลิมเปียสได้ตั้งครรภ์พระโอรส พร้อมกับราชินีอนุสยาแห่งเปารวะ 9 เดือนต่อมา ราชินีโอลิมเปียสก็ให้กำเนิดพระโอรสพร้อมกับเจ้าหญิงอนุสยาแห่งเปารวะ พระนามว่า  เจ้าชายอเล็กซานเดอร์ ต่อมา เมื่อเจ้าชายอเล็กซานเดอร์ทรงเจริญวัย พระองค์เอาชนะศัตรูได้อย่างง่ายดาย และกำลังสร้างอาณาจักรของพระองค์เองขึ้นมาอย่างยิ่งใหญ่ พระองค์กำลังเติบโตมาเป็นเจ้าชายที่กระหายสงคราม และความเป็นกษัตริย์ เป้าหมายใหญ่ของพระองค์คือ การครอบครองแผ่นดินอินเดีย แต่พระองค์ไม่ใช่พระโอรสพระองค์เดียวของพระเจ้าฟิลิปส์ ดังนั้น การเป็นกษัตริย์จึงต้องพิสูจน์ด้วยสงคราม ขณะที่ทำสงคราม พระเจ้าฟิลิปส์ได้เข้าไปช่วยอาริเดอุสที่กำลังพลาดท่า จนพระองค์เองต้องธนูไฟปางตาย เจ้าชายอเล็กซานเดอร์แก้ไขสถานการณ์กลับมาเอาชนะสงคราม และพิสูจน์ให้เห็นแล้วว่า พระองค์เหมาะสมที่จะเป็นกษัตริย์ หลังจากพระเจ้าฟิลิปส์ฟื้น ก็ยกย่องเจ้าชายอเล็กซานเดอร์ ที่บัญชาการทัพได้ดี จนเอาชนะสงครามได้ ทำให้ฟิลินน่าเจ็บใจ และวางแผนบางอย่างเพื่อลอบสังหารเจ้าชายอเล็กซานเดอร์ แต่ไม่สำเร็จ พระนางโอลิมเปียส จึงทำคุณไสยมนต์ดำใส่อาริเดอุสกลับ เจ้าชายอเล็กซานเดอร์สงสัยว่าจะเป็นฝีมือของพระนางโอลิมเปียส และนั่นยิ่งทำให้ความสัมพันธ์ระหว่างพระนางโอลิมเปียสกับเจ้าชายอเล็กซานเดอร์เริ่มแย่ลง พระนางโอลิมเปียสทำให้เจ้าชายอเล็กซานเดอร์ตระหนักถึงความจริงเกี่ยวกับพระเจ้าฟิลิปส์ ต่อมาพระเจ้าฟิลิปส์ ได้ประกาศแต่งตั้งราชินีองค์ใหม่ ทำให้เจ้าชายอเล็กซานเดอร์ได้ตระหนักถึงความจริงที่พระนางโอลิมเปียสพยายามบอกมาเสมอ เจ้าชายอเล็กซานเดอร์จึงเข้าเผชิญหน้ากับพระเจ้าฟิลิปส์ ทำให้เจ้าชายอเล็กซานเดอร์กับพระเจ้าฟิลิปส์ไม่ลงรอยกัน ส่งผลให้เจ้าชายอเล็กซานเดอร์ต้องหนีออกจากมาซิโดเนีย ทำให้ราชินีโอลิมเปียสกับเจ้าชายอเล็กซานเดอร์ก็ไปพบกับคนๆหนึ่งผู้ที่ชี้หนทางให้กับอเล็กซานเดอร์ อเล็กซานเดอร์ผ่านการทดสอบทุกอย่างด้วยดีจนสำเร็จ และเดินทางกลับสู่มาซิโดเนียอีกครั้ง เจ้าชายอเล็กซานเดอร์ได้ตอกย้ำความเสียใจของพระเจ้าฟิลิปส์ และได้เริ่มแผนยุทธศาสตร์บางอย่าง โดยได้รับคำแนะนำจากพระนางโอลิมเปียส ฝ่ายพระเจ้าฟิลิปส์ได้วางแผนบางอย่างเพื่อปกป้องเมืองมาซิโดเนีย แต่พระองค์กลับถูกปลงพระชนม์ เจ้าชายอเล็กซานเดอร์ปราบดาภิเษกพระองค์เองเป็นกษัตริย์องค์ใหม่แห่งมาซิโดเนีย พระเจ้าอเล็กซานเดอร์กำลังวางแผนให้มีชัยเหนืออินเดีย โดยใช้เมืองธีบส์เป็นการออกรบครั้งแรก ด้วยความโหดร้าย และน่ากลัว ขณะที่พระนางโอลิมเปียสกำลังเป็นกังวลกับลางสังหรณ์ที่เกิดขึ้น เมื่อรู้เรื่องกษัตริย์อินเดียผู้หาญกล้า ทำให้พระเจ้าอเล็กซานเดอร์กับพระนางโอลิมเปียสเริ่มมีความเห็นไม่ตรงกัน พระเจ้าอเล็กซานเดอร์สังหารออราเคิล และออกเดินทางมุ่งหน้าสู่กรุงทรอย และสู้รบจนได้ชัยชนะ หลังจากนั้น พระเจ้าอเล็กซานเดอร์ตัดสินใจบุกเปอร์เซีย และทำลายกองทัพเปอร์เซียจนย่อยยับ ฝ่ายพระเจ้าอเล็กซานเดอร์เดินทางไปพูดคุยกับราชินีอาดา และประกาศสงครามกับพระเจ้าดาไรอัสที่ 3 แห่งเปอร์เซีย